google/wiki40b huggingface dataset:
Basilika

Basilika adalah satu perkatan Latin yang diterbitkan daripada bahasa Greek βασιλικὴ στοά, Stoa Diraja, sebuah dewan tribunal raja), yang mana memiliki tiga kegunaan yang berbeza daripada zaman moden. Pada mulanya, perkataan ini digunakan bagi menghuraikan bangunan terbuka, zaman Rom dan dibuka kepada rakyat. Ia biasanya terletak bersebelahan dengan forum di bandar Rom. Ia kemudian digunakan pada bangunan Kristian dalam bentuk yang sama dan terus digunakan dari segi senibina bagi menghuraikan sesebuah bangunan dengan nave tengah dan mempunyai. Kemudian, istilah ini digunakan secara spesifik kepada sebuah bangunan gereja yang besar dan penting yang mana telah diberikan hak istiadat khas oleh Paus.
Basilika Katolik merupakan tapak-tapak penziarah pemeluk Kristian dan menerima berpuluh-puluh juta pelawat setahun. Pada bulan Disember 2009, Basilika Our Lady of Guadalupe mencetak rekod baharu dengan 6.1 juta penziarah pada hari Jumaat dan Sabtu semasa sambutan hari Our Lady of Guadalupe.
Kaum Farisi

Kata Farisi berasal dari bahasa Ibrani פרושים p'rushim, dari kata akar perush, yang bererti penjelasan. Jadi kata Farisi bererti "orang yang menjelaskan" (לפרש, "lefareish - menjelaskan"). Terjemahan harfiahnya "memisahkan", tidak begitu tepat, kerana "memisahkan" adalah להפריש "lehafrish," dari akar kata yang terkait dengan kata dalam bahasa Aram, upharsin (dan membagi) dalam tulisan di dinding dalam Kitab Daniel 5:25. Kaum Farisi, bergantung pada waktunya, adalah sebuah parti politik, sebuah gerakan sosial, dan kebelakangan ini sebuah aliran pemikiran di antara orang-orang Yahudi yang berkembang pada masa Bait Suci Kedua (536 SM–70 M). Setelah hancurnya Bait Suci Kedua, sekta Farisi dibentuk kembali sebagai Agama Yahudi Rabinik —yang akhirnya menghasilkan Judaisme yang tradisional dan normatif, dasar dari semua bentuk Judaisme di masa kini, dengan pengecualian barangkali kaum Karaite. Hubungan antara kaum Farisi dengan Agama Yahudi Rabinik (yang dicontohkan oleh Kitab Talmud) adalah demikian erat sehingga banyak orang tidak membedakan keduanya. Namun demikian, kedudukan sosial dan keyakinan kaum Farisi berubah-ubah dalam perjalanan waktu, bersamaan dengan perubahan dalam keadaan politik dan sosial di Judea.
Dalam pandangan Islam pula, kaum Farisi juga dilihat sebagai sub-kaum pecahan dari bangsa Bani Israel yang bersifat penuh antagonis dan sombong. Kaum ini juga dianggap sebagai salah satu kaum yang akan dilaknat Allah kelak atas keingkarannya kepada Allah dan Rasullullah disamping mereka yakni kaum Farisi juga merupakan bangsa yang merancang untuk menyeksa dan membunuh banyak nabi dan Rasullullah termasuk Nabi Isa (Jesus Christ) dalam perspektif umat Islam dan Kristian.
Timpag

Poskod

Poskod yang digunakan di Timpag adalah 82161. Terdapat 15 buah desa/kelurahan di dalam daerah kecamatan Kerambitan.
Recreation & Adventure Club (RAC)

Sejarah

Kelab RAC ini ditubuhkan pada 7 Febuari 2013. Kelab ini juga ditubuhkan oleh saudara Ahmad Noor Hoom Bin Yusof. Kelab ini ditubuhkan adalah bertujuan untuk memudahkan pelajar untuk melakukan aktiviti rekreasi dan lasak. Saudara Ahmad Noor Hoom juga adalah presiden RAC yang pertama sehingga April 2015. Pada April 2015 saudara Ahmad Noor Hoom telah melantik saudara Muhammad Isa Chetak Bin Kamal Badri selaku presiden baru sehinga kini. Penasihat untuk kelab ini adalah Tuan Mejar Khairul Amri Bin Hasim. Beliau merupakan penasihat kelab sehingga kini.

Objektif

- Mewujudkan komuniti  mahasiswa yang aktif dan mengamalkan gaya hidup yang sihat.
- Membina ketahanan fizikal dan mental mahasiswa/i
- Memupuk minat yang lebih cenderung kepada positif dalam kalangan mahasiswa/i.
- Membentuk mahasiswa untuk lebih berkeyakinan, bersifat kepimpinan, dan mempunyai semangat juang yang tinggi.
- Menjadikan para mahasiswa lebih matang dan berfikiran terbuka agar mampu berkerjasama tanpa mengira kaum dan agama.

Logo

Kompas: Melambangkan kelab ini mempunyai hala tuju
Gunung: Aktiviti pendakian bukit dan gunung
Scuba: Melambangkan aktiviti sukan air
Unggun Api: Melambangkan semangat kerjasama
RAC: Recreation Adventure Club

Aktiviti

Program Rekreasi Kembara RAC 2015: Aktiviti white water rafting dan eksplorasi Gua Tempurung di Gopeng, Perak. 18-20 September 2015
Kembara Gua Damai: Aktiviti abseiling, flying fox, eksplorasi gua damai di Gombak, Selangor. 31 Oktober 2015
Paintball RAC: Aktiviti sukan lasak paintball di Dusun Ali King, Gombak, Selangor. 20 November 2015
Ekspedisi Pendakian Gunung Rajah: Aktviti pendakian 3 hari 2 malam di Gunung Rajah, Bentong, Pahang. 18-20 Mac 2016
Vulaines-sur-Seine

Vulaines-sur-Seine ialah sebuah komun yang terletak di komun Seine-et-Marne di utara-tengah Perancis.
8 Ramadan

8 Ramadan merupakan hari ke-248 dalam kalendar Hijriah.
Natrium tiosulfat

Penghasilan

Dalam makmal, natrium tiosulfat dapat dihasilkan dengan memanaskan larutan akueus natrium sulfit atau natrium hidroksida dengan sulfur, seperti dalam persamaan berikut:

Tindak balas

Dalam persekitaran biasa, tindak balas larutan garam ini dengan sebarang larutan asid, termasuklah asid larut menyebabkan penguraian menjadi sulfur, sulfur dioksida dan air.
Natrium tiosulfat mengurai kepada natrium sulfat dan natrium polisulfat apabila dipanaskan pada suhu 300°C.
Südtondern

Südtondern merupakan sebuah kawasan perbandaran terletak di daerah Nordfriesland, Schleswig-Holstein, Jerman.
Filem The Cowboys, 1972

Pelakon

Filem ini turut disertai oleh beberapa orang pelakon terkenal, antaranya adalah John Wayne, Roscoe Lee Browne, Bruce Dern

Ringkasan

Apabila pengendali lembunya berhenti kerana pergi mencari memburu emas, seorang peladang lambu, Wil Andersen terpaksa membuat penghantaran lembu-lembunya sendiri.
Fox (Asia)

Rancangan

Rancagan di bawah hanya terpakai pada saluran Fox Asia utama dan Fox Filipina.
Inokom

Inokom ialah sebuah syarikat yang terlibat dalam penghasilan kereta pengguna dan kenderaan pengusahaan ringan. Majoriti kenderaan yang dipasang Inokom ialah milik Hyundai, namun Inokom juga memasang BMW 3- dan 5-Series. Kilangnya terletak di Padang Meha, Kulim dengan keluasan 200 ekar.
Keiko Saito

Pasukan kebangsaan

Keiko Saito bermain 3 perlawanan untuk pasukan bola sepak kebangsaan wanita Jepun.
Mukim Tanjung Sembrong

Pentadbiran

Mukim Tanjung Sembrong merupakan salah sebuah dari 14 mukim yang terdapat dalam negara Johor, dan juga merupakan satu dari mukim yang terletak dalam pentadbiran Daerah Batu Pahat. Mukim ini merangkumi beberapa buah kampung.
Rendswühren

Rendswühren merupakan sebuah kawasan perbandaran terletak di daerah Plön, Schleswig-Holstein, Jerman.
Kick Buttowski: Suburban Daredevil

Plot

Bermula dari budak yang berumur 10 tahun, Kick Buttowski yang mempunyai minat terhadap aksi sejak kecil dimana dia telah memakai topi berwarna putih berselang merah. Kick Buttowski mempunyai rakan baik bernama Gunther, dan juga mempunyai abang yang bernama Brad Buttowski yang suka membulinya. Kick Buttowski juga mempunyai seorang adik perempuan bernama Brianna yang tidak suka dia dan abangnya.
Perpuluhan

Sistem angka perpuluhan ialah sistem angka yang menggunakan sepuluh sebagai asas. Ia merupakan sistem angka yang paling banyak digunakan, mungkin kerana manusia mempunyai sepuluh jari di tangan dan juga di kaki
Osman bin Muhammad

Sejarah hidup

Beliau telah dilahirkan di Kampung Panjang, Sering di sempadan Jajahan Kota Bharu/Bachok pada penghujung tahun 129 H (1880 M) dan telah meninggal dunia di Tanah Suci Mekah pada hari Jumaat 30 Zulhijjah 1371 bersamaan 19 September, 1952. 
Pada peringkat awal, beliau lebih dikenali dengan panggilan Haji Seman Sering, dan termasuk dalam kumpulan murid kesayangan Tok Kenali. Selain daripada Tok Kenali, beliau juga pernah berguru dengan Haji Jamaluddin Perupok dan Haji Abdul Malek Sungai Pinang. Semasa di Mekah, beliau sering mendampingi Tuan Mukhtar Bogor (atau nama sebenar beliau Syeikh Mohd Mukhtar bin Atarid).

Sumbangan

Nama beliau mula terkenal selepas kejayaan beliau mendirikan Madrasah Manabi al-Ulum di Penanti, Bukit Mertajam, Pulau Pinang pada tahun 1932. Madrasah ini kemudiannya muncul sebagai sebuah pusat pengajian pondok yang paling maju di Seberang Perai semasa tahun 1930-an hingga 1940-an. 
Sebagai guru yang berdedikasi, beliau banyak menghasilkan karya-karya sendiri dan terjemahan. Syeikh Osman sangat berhati-hati dalam menghasilkan sesuatu karangan serta memilih topik yang mempunyai kaitan dengan persoalan semasa masyarakat. Kitab Durrat al Nafi'ah (Alamat Kiamat) hasil karangannya telah meletakkan beliau sebagai seorang sasterawan yang berpandangan jauh kerana ia dianggap sebagai buku berbahasa Melayu yang paling terperinci dalam membincangkan perkara-perkara berkaitan tanda-tanda hampir kiamat. 
Syeikh Osman kerap berulang alik ke Mekah dan telah diberi kepercayaan untuk mengajar di Masjidil Haram. Bermula dari sinilah beliau mendapat anak murid seperti Haji Abdul Rahman Sungai Durian, Haji Abdul Rahman Lubok Tapah, Haji Abdullah Lati, Haji Abdullah Kg. Laut, Haji Hassan Ketereh, Haji Abu Bakar Bukit Tiu, Haji Mohd Ibrahim Akibi Pulau Pinang, Haji Ismail Merbok, Haji Hussein Umbai, Haji Abdul Ghani Kubang Bembandan dan Ustaz Abdul Kadir Kamaluddin.
Barzun, Pyrénées-Atlantiques

Barzun merupakan sebuah komun di jabatan Pyrénées-Atlantiques di barat-daya Perancis.
Mura, Barcelona

Mura merupakan sebuah kawasan perbandaran yang terletak di Sepanyol dalam daerah Bages, wilayah Catalonia.
Gunung Putri, Gunung Putri

Poskod

Poskod yang digunakan di Gunung Putri adalah 16961. Terdapat buah desa di dalam daerah kecamatan Gunung Putri.
Kelayakan Piala Dunia FIFA 2010 – UEFA Kumpulan 3

Kelayakan Piala Dunia FIFA 2010 UEFA Kumpulan 3 merupakan peringkat kelayakan UEFA untuk layak beraksi ke Piala Dunia FIFA 2010 di Afrika Selatan. Kumpulan 3 terdapat pasukan Ireland Utara, Poland, Republik Czech, San Marino, Slovakia dan Slovenia.
Juara kumpulan, Slovakia sememangnya layak ke Piala Dunia FIFA 2010 manakala Slovenia yang berjaya menduduki tempat kedua perlu beraksi ke perlawanan play-off.
Muktamar Tahunan PAS

Muktamar Tahunan PAS merupakan sebuah perhimpunan besar secara tahunan yang dianjurkan oleh Parti Islam Se-Malaysia untuk merumus keputusan parti dan mendengar arahan dan amanat kepimpinan. Ia adalah medium bagi Presiden PAS untuk mentarjih perjalanan gerakan Islam ini melalui Ucapan Dasar Presiden. Ia juga bertujuan untuk memberi ruang kepada perwakilan menilai keupayaan Pimpinan PAS Pusat yang telah mereka lantik dalam Pemilihan Parti.
Pengerusi Tetap bagi Muktamar Tahunan PAS bagi penggal 2015-2017 ialah Tuan Haji Hussin Ismail.

Kekerapan

Menurut Perlembagaan PAS Pindaan 2011,
Muktamar Tahunan PAS hendaklah diadakan sekali dalam setahun, seboleh-bolehnya pada bulan April, atau pada bila-bila masa yang dikehendaki oleh Presiden atau dengan permintaan bersurat daripada sekurang-kurangnya lapan orang Ahli Jawatankuasa Kerja PAS Pusat atau daripada sekurang-kurangnya satu pertiga daripada bilangan ahli-ahli Muktamar selain daripada Ahli Jawatankuasa Kerja PAS Pusat.

Sejarah

Terdapat tiga perhimpunan ke arah menubuhkan PAS:
Persidangan Alim Ulamak kali Pertama
21-23 Februari 1950 di  Kelab Melayu Muar, Bandar Maharani, Johor. Persidangan ini dianjurkan oleh Bahagian Agama UMNO, dan dihadiri oleh 46 orang wakil. Resolusi Persidangan ini membawa kepada penubuhan Persatuan Ulama Se-Tanah Melayu yang diketuai oleh Haji Ahmad Fuad Hassan sebagai Yang Dipertua.
Persidangan Alim Ulamak kali Kedua / Kongres Alim Ulamak Pan-Malaya
23 Ogos 1951 di Kelab Sultan Sulaiman, Kuala Lumpur. Resolusi Kongres ini memutuskan dua perkara, iaitu meneruskan langkah penubuhan Badan Tertinggi Agama Islam peringkat kebangsaan, dan menubuhkan sebuah persatuan alim-ulama yang bebas (tidak terikat dengan UMNO) dengan nama Persatuan Ulama-ulama Se-Tanah Melayu (PAS). Kongres meluluskan supaya ditubuhkan jawatankuasa penaja dan membuat draf cadangan undang-undang tubuh persatuan.
Persidangan Alim Ulamak kali Ketiga / Persidangan Persatuan Ulamak Malaya
24 November 1951 di Bagan Tuan Kecil, Butterworth. Persidangan ini dihadiri oleh 200 orang wakil termasuk pemerhati dan termasuk juga 20 orang mewakili kaum Ibu. Resolusi Kongres ini telah menukarkan nama Persatuan Ulamak Se-Tanah Melayu kepada Persatuan Islam Se-Tanah Melayu dan meluluskan Undang-Undang Tubuh Persatuan Islam Se-Tanah Melayu 1951
Paus Leo XIII

Paus Leo XIII (2 Mac 1810 - 20 Julai 1903) dilahirkan sebagai Vincenzo Giocchino Raffaele Luigi Pecci adalah Paus ke-257 yang mengetuai Gereja Katolik Rom, dari tahun 1878 ke 1903. Beliau menggantikan Paus Pius IX. Paus Leo memegang jawatan ini sehingga berumur 93 tahun. Beliau terkenal dengan keintelektualnya terutama dalam membangunkan ajaran sosial Rerum Novarum dan cubaan beliau untuk mentakrif semula peranan Gereja dalam pemikiran moden.
Beliau adalah paus tertua dan kedua terlama memegang jawatan sebagai paus selepas John Paul II. Paus Leo juga dikenali sebagai "Paus untuk Orang Bekerja."
Amy Poehler

Kehidupan awal

Poehler dilahirkan di Newton, Massachusetts, kepada guru sekolah Eileen dan William Poehler. Adiknya, Greg, merupakan seorang pelakon dan penerbit. Beliau dibesarkan berdekatan Burlington. Beliau dibesarkan dalam kepercayaan Katolik, dan tamat belajar di Sekolah Tinggi Burlington pada 1989.
Semasa belajar di Kolej Boston, Poehler merupakan ahli kumpulan komedi improvisasi My Mother's Fleabag. Beliau tamat belajar di Kolej Boston dengan mendapat ijazah sarjana di dalam media dan komunikasi pada 1993 dan berpindah ke Chicago, di mana beliau mengikuti kumpulan rombongan Second City bersama rakan karib dan pelakon Tina Fey. Beliau juga belajar bersama Del Close di ImprovOlympic.

Kehidupan peribadi

Poehler berkahwin dengan pelakon Will Arnett pada 29 Ogos 2003, dan mempunyai peranan berulang pada siri Arrested Development sebagai isteri watak Arnett Gob Bluth. Mereka juga memainkan pasukan luncur ais bersaudara dalam filem 2007, Blades of Glory, dan muncul bersama-sama dalam Horton Hears a Who!, On Broadway, Spring Breakdown, KIDSCITY: The Village Dome of Kids dan Monsters vs. Aliens, bersama-sama dengan Arnett yang mempunyai penampilan tetamu di Parks and Recreation. Kedua-duanya juga menyumbangkan suara dalam The Secret World of Arrietty.
Poehler dan Arnett mempunyai dua anak lelaki: Archie (lahir Oktober 2008) dan Abel (lahir Ogos 2010). Poehler dan Arnett mengumumkan pada 6 September 2012 bahawa mereka berpisah. Arnett memfailkan perceraian pada 8 April 2014. Perceraian itu dimuktamadkan pada 29 Julai 2016.
Mek Mulung

Mek Mulung (atau Mek Mulong) ialah salah satu daripada teater tradisional masyarakat Melayu yang sangat popular di negeri Kedah Darul Aman, Malaysia. Ia telah menjadi hiburan rakyat di negeri tersebut sejak zaman dahulu lagi.
Mek Mulung merupakan satu adunan kesenian yang menggabungkan unsur-unsur lakonan, nyanyian, tarian dan muzik dalam suatu persembahan. Meskipun seimbas lalu persembahannya kelihatan begitu mudah, tetapi ia tetap mempunyai keunikan yang tinggi nilainya. Menurut satu laporan seorang pengamal kesenian Mek Mulung yang boleh dikatakan waris terakhir, terdapat himpunan sebanyak dua puluh cerita hikayat asal, namun sedikit sahaja yang dikatakan masih kekal.

Sejarah Mek Mulung

Mek Mulung dikatakan berasal dari Ligor, Siam dan diperkenalkan di negeri Kedah ketika berlakunya persengketaan di antara Kedah dan Siam. Tempat ia mula-mula sekali diperkenalkan ialah di Kampung Perit, Mukim Kurung Itam, Jajahan Kuala Nerang. Seterusnya ia berkembang ke Kampung Belukar Mulung, Kampung Paya Keladi dan akhirnya di Kampung Wang Tepus, Jitra, Kedah.

Asal-usul Mek Mulung

Kononnya pada zaman dahulu, ada sebuah keluarga miskin yang menjadikan bidang hiburan sebagai sumber hidup. Si ayah yang bernama Pak Mohor telah membuat sejenis alat muzik yang dipanggil geduk dan memalunya dengan gaya Menora. Si ibu pula membuat gendang dan memalunya menurut cara Mak Yong. Sementara itu, anak mereka yang bernama Mek Julung membuat sejenis alat muzik yang diberi nama semborong dan memalunya di sekeliling kampung.
Pada suatu hari, ketika dalam keghairahan memalu semborongnya, Mek Julung telah tiba di tengah-tengah hutan. Di situ beliau telah bertemu dengan seorang anak raja yang bernama Cahaya Bulan. Cahaya Bulan telah dibuang negeri lantaran hasutan seorang ahli nujum yang meramalkan bahawa Cahaya Bulan akan menimbulkan malapetaka di dalam negeri.
Cahaya Bulan tertarik hati dengan persembahan Mek Julung, lalu baginda dan para pengikutnya turut sama bermain dengan menambahkan lagi alat muzik yang sedia ada. Akhirnya kumpulan ini dinamakan Mek Mulung.
Kertasari, Pebayuran

Poskod

Poskod yang digunakan di Kertasari adalah 17710. Terdapat buah desa di dalam daerah kecamatan Pebayuran.
Mohd Salleh Ismail

Left-Jen (B) Datuk Mohd. Salleh Ismail adalah dari Angkatan Tentera Darat Malaysia.

Perkasa

Pada 11 Januari 2012, Dewan Tertinggi Perkasa telah ditubuhkan dengan penyertaan daripada Left-Jen (B) Datuk Mohd. Salleh Ismail , Laksamana Madya (B) Datuk Mat Rabi Abu Samah , Brig-Jen (B) Datuk Sujak Abok , bekas timbalan ketua polis negara, Tan Sri Shamsuri Arshad; Prof Datuk Dr Halim, Prof Datuk Ramlah Adam, Datuk Rauf Husein (bekas timbalan pengarah pendidikan Malaysia), dan dua naib presiden - Prof Madya Dr Ashraf Wajidi Dasuki , Dr Zubir Harun, Datuk Zulkifli Nordin (naib presiden), Datuk Salahudin Saidin dan Datuk Hamzah Kasim. Presiden Pertubuhan Pribumi Perkasa Malaysia (PERKASA) , Datuk Ibrahim Ali berharap kehadiran mereka dapat memperjuangkan nasib pribumi Melayu.
Perpustakaan Negara Myanmar

Perpustakaan Negara Myanmar (Burma: အမျိုးသားစာကြည့်တိုက်), yang terletak di Yankin, merupakan perpustakaan negara bagi Myanmar. Ditubuhkan pada tahun 1952, perpustakaan ini, bersama-sama dengan Perpustakaan Universiti Yangon, merupakan salah satu daripada dua buah perpustakaan penyelidikan di Yangon. The library houses more than 220,000 books, divided into 10 sections.
Koleksi perpustakaan ini kira-kira 618,000 buah buku dan terbitan bersiri, selain kira-kira 15,000 buah manuskrip berharga dan jarang ditemui. Walau bagaimanapun, pada tahun 2006, kerajaan tentera mengumumkan perancangan untuk mengalihkan sebahagian besar koleksinya ke Perpustakaan Negara yang baharu yang terletak di Nay Pyi Taw, serta menjual bangunan lapan tingkat dan lot 10-ekar (4.0 ha) di Tamwe. Pada Oktober 2008, Perpustakaan Negara berpindah ke kawasan terkini.
Koleksi buku-buku teks kuno Burma yang terdapat di perpustakaan ini terdiri daripada 16,066 prasasti daun palma, 1972 parabaik (tablet bertulis berlipat yang diperbuat dari kertas, kain atau logam), dan 345 skrip tulisan penulis terkenal. Bahagian pemeliharaan dan pemuliharaan perpustakaan, yang ditubuhkan pada tahun 1993, ditugaskan untuk mengekalkan manuskrip Burma yang jarang ditemui. Perpustakaan turut merancangan untuk mewujudkan katalog dalam talian.
Perpustakaan Negara Myanmar merupakan ahli International Federation of Library Associations dan Institutions and National Libraries Group-Southeast Asia.

Sejarah

Perpustakaan Negara berasal dari Perpustakaan Percuma Bernard, yang dibuka pada tahun 1883 semasa era penjajahan British. Perpustakaan Bernard kemudiannya dinamakan semula sebagai Perpustakaan Negeri di bawah Kementeriaan Budaya pada tahun 1958 dan mengubah nama menjadi Perpustakaan Negara pada tahun 1967. Pada mulanya perpustakaan terletak di bangunan Dewan Jubli, kemudiaannya dipindahkan ke Jalan Pansodan dan Tamwe, sebelum akhirnya berpindah ke bangunan kini di Yankin pada tahun Oktober 2008.
Kejohanan Dunia IBF 2006

Kejohanan Dunia IBF 2006 (Edisi ke-15) telah diadakan di Madrid, ibu negara Sepanyol, dari 18 September hingga 24 September 2006.
Pekan Baru Subang

Pentadbiran

Pekan Baru Subang merupakan salah sebuah mukim yang terdapat dalam negeri Selangor, dan juga merupakan satu dari mukim yang terletak dalam pentadbiran Daerah Petaling.
Perkhidmatan Iran

Urbanisasi di Iran telah menyumbang kepada pertumbuhan ekonomi di sektor perkhidmatan. Antara industri utama perkhidmatan di Iran ialah pendidikan, perdagangan, perkhidmatan profesional dan juga pelancongan. Perang Iran Iraq pada era 1980an menyebabkan industri pelancongan jatuh mendadak tetapi kini mula bertumbuh semula. Lebih kurang 1.7 juta pelancong asing melawat Iran pada tahun 2004. Kebanyakan mereka berasal daripada negara-negara Asia dan selebihnya dari Eropah dan Amerika. Destinasi pelancongan yang popular di Iran ialah Isfahan, Mashhad dan Shiraz. Industri ini masih lagi terbatas kerana kekurangan infrastruktur, komunikasi dan juga kekurangan pegawai pelancongan.
Perlembangan Iran memberikan perkhidmatan kesihatan asas untuk penduduknya. Pada awal 2000, 65 peratus penduduk Iran menggunakan sistem insurans kesihatan nasional. Kerajaan Iran pula memberi subsidi yang banyak kepada industri farmasi untuk mengurangkan harga ubat dan meningkatkan daya beli ubat dan vaksin oleh penduduk Iran. Manakala, Keluaran Dalam Negar Kasar, KDNK untuk sektor kesihatan berjumlah AS$ 240 bilion pada tahun 2004 dan 2007.
Meskipun kerajaan Iran memulakan proses Pelonggaran Ekonomi pada tahun 1990an, belanjawan kerajaan termasuklah belanjawan untuk badan-badan berkanun atau Bonyad diperkirakan masih lagi tinggi. Dianggarkan dua per lima daripada KDNK Iran adalah berasal daripada sektor perkhidmatan dan sebahagian daripada sektor perkhidmtan adalah industri daripada badan-badan berkanun seperti industri ketenteraan.

Sistem Perbankan

Bank Pusat Iran, Bank Markazi mengeluarkan mata wang Iran dan menyelia bank-bank di Iran. Terdapat juga beberapa bank komersil yang beribu pejabat di Teheran dan mempunyai cabang di seluruh negara. Selain itu, terdapat sebuah bank perumahan dan dua bank pembangunan yang dikhususkan untuk gadai janji rumah. Pada tahun 1979, selepas Revolusi Iran, kerajaan Iran memiliknegarakan semua bank-bank swasta dan memperkenalkan sistem perbankan Islam. Kadar faedah pinjaman yang dipraktikan di bank-bank tradisiona,l digantikan dengan yuran pengendalian.
Gunung Tokachi (Hidaka)

Perlancongan

Terdapat sebuah resort, iaitu Resort Tomamu yang memberikan pemandangan yang indah di puncak gunung ini. Fenomena lautan awan putih menjadi tarikan pelancong. Tempat ini dipanggil Unkai Terrace atau Lautan Awan.
Bandar Raya Kansas, Kansas

Kansas City ialah bandar raya ketiga terbesar di negeri Kansas, Amerika Syarikat
Masjid Al-Hidayah, Pekan Telok Panglima Garang

Latar belakang

Masjid Al-Hidayah terletak di kedudukan Latitud 2 darjah, 54 minit, 17.6 saat Utara dan Longitud 101 darjah, 28 minit, 6.2 saat Timur. Arah kiblatnya adalah pada 292 darjah, 40minit, 45.8 saat.
Pennadam

Demografik 2001

Menurut bancian India pada tahun 2001, Pennadam memiliki bilangan penduduk seramai 17,142. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Pennadam memiliki kadar pendidikan (kebolehan membaca) 65%, melebihi kadar purata kebangsaan 59.5%; dengan 57% lelaki dan 43% wanita mampu membaca. 11% dari populasi berusia di bawah 6 tahun. (2001)
Lepai

Lepai merupakan sebuah mukim yang terletak di daerah Kota Setar, Kedah, Malaysia.